Բեռնարդո Աչագա

**Բեռնարդո Աչագա** (  ), իսկական անունը **Խոսե** կամ **Խոսեբա Իրասու Գարմենդիա** ( . ), բասկ գրող,  ստեղծագործում է իսպաներեն և բասկերեն: Ժամանակակից բասկյան գրականության առաջատար ներկայացուցիչներց է։

## Կենսագրություն
Ավարտել է Բիլբաոյի համալսարանի տնտեսագիտության ֆակուլտետը։ Փոխել է մի քանի զբաղմունք (բասկերենի ուսուցիչ, տնտեսագետ, գրավաճառ), 1980 թվականից ամբողջությամբ նվիրվել է գրականությանը: Խոսեբա Սարիոնանդիայի, Խոն Խուարիստիի և այլոց հետ եղել է *Pott* ավանգարդիստական խմբի անդամ: Նրա առաջին՝  «Քաղաքի մասին» վեպը, լույս է տեսել 1976 թվականին: 1978 թվականին հրատարակվել է բանաստեղծությունների *Եթովպիա* ժողովածուն։ Նրան լայն ճանաչում ու համբավ  է բերել իր «Օբաբակոակ» (Մեր մասին, Օբաբայի մարդիկ, 1988 ) վեպը, որն արժանացել է արձակի ասպարեզում Իսպանիայի ազգային մրցանակի, Բասկերի երկրի մրցանակի և քննադատության մրցանակի, թարգմանվել ավելի քան 20 լեզուներով և 2006 թվականին էկրանավորվել է կինոռեժիսոր Մոնչո Արմենդարիսի կողմից:

## Ստեղծագործություն
Աչագայի արձակը նվիրված է բասկյան նահանգում կորած քաղաքի ֆանտաստիկ աշխարհի աստիճանական անհետացմանը։ Նա մի քանի դրամաների, կինոսցենարների, մանկական գրքերի հեղինակ է, ինչպես նաև՝ թարգմանիչ (իր ստեղծագործությունները թարգմանում է իսպաներեն, թարգմանել է նաև *Դ. [[Դանիել Դեֆո|Դեֆոյի]] [[Ռոբինզոն Կրուզո]]ն)։*

## Ընտրյալ երկեր

### Վեպեր

* *Ziutateaz* / Քաղաքի մասին ( 1976 )
* *Obabakoak* / Մեր մասին, Օբաբայի մարդիկ ( 1988 )
* *Behi euskaldun baten memoriak* /Բասկյան կովի հիշողությունները ( 1991 )
* *Gizona bere Bakardadean* / Միայնակ տղամարդը ( 1993 )
* *Zeru horiek* / Միայնակ կինը ( 1996 )
* *Lista de locos y otros alfabetos/ / Ցնորված մարդկանց ցանկ և այբբենական այլ* ճշմարտություններ
* *Soinujolearen semea (El hijo del acordeonista) /* Ակորդեոնահարի *որդին* ( 2003)

### Նորավեպեր

* *Bi Anai* / Երկու եղբայր ( 1985 )
* *Bi letter jaso nituen oso denbora gutxian* / Երկու նամակ՝ ստացված ամենաանպատեհ պահին ( 1985 )
* *Sara izeneko gizona* / Սառա անունով մարդը ( 1996 )

### Բանաստեղծական ժողովածուներ

* *Etiopia* / Եթովպիա ( 1978 )
* *Henry Bengoa Inventarium* / Անրի Բերգսոնի գույքը ( 1986 )
* *Poemas & híbridos / Բանաստեղծություններ և հիբրիդներ* (1990 )
* *Nueva Etiopia* / Նոր Եթովպիա ( 1997 )

### Երկեր երեխաների համար
Շոլա շան մասին մատենաշար.

* *Xolak badu lehoien berri* / Շոլան իմանում է առյուծների մասին (1995)
* *Xola et basurdeak* / Շոլան և վարազները (1996)
* *Xola et Angelito* / Շոլան և Անխելիտոն (2004)
* *Xola eta Ameriketako izeba* / Շոլան և ամերիկացի մորաքույրը (2011)
* *Xola et lapurra* / Շոլան և գողը (2015)

## Մեծարում
Բասկյան գրական մրցանակի քառակի դափնեկիր է ( 1989, 1991, 1996, 1997 ): Արժանացել է նաև Փարիզի գրավաճառների ասոցիացիայի Millepages մրցանակի ( 1991 ), իտալական Գրինցանե Կավուր քաղաքի մրցանակի (2008) և այլ պարգևների: Բասկերենի թագավորական ակադեմիայի անդամ է (2006 թ .):

## Գրականություն

* Di Donato D. La sonrisa de Bernardo Atxaga. Upata: Fondo Ed. Predios, 1995
* Ascunce Arrieta J.A. Bernardo Atxaga: los demonios personales de un escritor. San Sebastián: Editorial Saturrarán, 2000
* Apalategui U. La naissance de l'écrivain basque: l'évolution de la problématique littéraire de Bernardo Atxaga. Paris: L’Harmattan, 2000
* Kortazar J. Literatura vasca desde la transición: Bernardo Atxaga. Madrid: Ediciones del Orto; Minneapolis: Universidad de Minnesota, 2003
* Olaziregi M. J. Waking the hedgehog: the literary universe of Bernardo Atxaga. Reno: Center for Basque Studies, University of Nevada, Reno, 2005

## Ծանոթագրություններ

## Արտաքին հղումներ

* Պաշտոնական կայքէջը,,
* 
* Рассказы из книги «Обабакоак»

Կատեգորիա:Գրական կեղծանուններով հայտնի հեղինակներ
Կատեգորիա:21-րդ դարի բանաստեղծներ
Կատեգորիա:20-րդ դարի բանաստեղծներ
Կատեգորիա:Իսպանացի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Վիքիպեդիա:Վիքիդատայի հայերեն չթարգմանված տարրեր պարունակող հոդվածներ
Կատեգորիա:Բարսելոնայի համալսարանի շրջանավարտներ
Կատեգորիա:Ապրող անձինք
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:1951 ծնունդներ
Կատեգորիա:Հուլիսի 27 ծնունդներ
Կատեգորիա:Մանկագիրներ
Կատեգորիա:Թարգմանիչներ
Կատեգորիա:21-րդ դարի գրողներ
Կատեգորիա:20-րդ դարի գրողներ